Η Άλμα (Alma) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,39. Ανακαλύφθηκε το 1894 από τον Γάλλο αστρονόμο Γκιγιώμ Μπιγκουρντάν, που παρατηρούσε από το Παρίσι, και πήρε το όνομά της από τον μικρό ποταμό Άλμα της Κριμαίας, γνωστό από την ομώνυμη μάχη του Πολέμου της Κριμαίας. Υπήρξε ο μοναδικός αστεροειδής που ανεκάλυψε ο συγκεκριμένος αστρονόμος. Ανήκει στην Οικογένεια αστεροειδών της Ευνομίας.